2003/548/EY: Komission päätös, tehty 24 päivänä heinäkuuta 2003, yleispalveludirektiivin 18 artiklassa tarkoitetusta ominaisuuksiltaan yhdenmukaistettujen kiinteiden yhteyksien vähimmäisvalikoimasta ja siihen liittyvistä standardeista



Virallinen lehti nro L 186 , 25/07/2003 s. 0043 - 0045



Komission päätös, tehty 24 päivänä heinäkuuta 2003, yleispalveludirektiivin 18 artiklassa tarkoitetusta ominaisuuksiltaan yhdenmukaistettujen kiinteiden yhteyksien vähimmäisvalikoimasta ja siihen liittyvistä standardeista (2003/548/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon yleispalvelusta ja käyttäjien oikeuksista sähköisten viestintäverkkojen ja -palvelujen alalla 7 päivänä maaliskuuta 2002 annetun Euroopan parlamentin ja neuvoston direktiivin 2002/22/EY (yleispalveludirektiivi)(1) ja erityisesti sen 18 artiklan 3 kohdan, sekä katsoo seuraavaa: (1) Yleispalveludirektiivin 18 artiklan 3 kohdassa säädetään, että ominaisuuksiltaan yhdenmukaistettujen kiinteiden yhteyksien vähimmäisvalikoima ja siihen liittyvät standardit on julkaistava Euroopan unionin virallisessa lehdessä osana standardeja koskevaa luetteloa, jota tarkoitetaan sähköisten viestintäverkkojen ja -palvelujen yhteisestä sääntelyjärjestelmästä 7 päivänä maaliskuuta 2002 annetun Euroopan parlamentin ja neuvoston direktiivin 2002/21/EY (puitedirektiivi)(2) 17 artiklassa. (2) Kiinteiden yhteyksien vähimmäisvalikoima määritettiin avoimen verkon tarjoamisen soveltamisesta kiinteisiin johtoihin 5 päivänä kesäkuuta 1992 annetun neuvoston direktiivin 92/44/ETY(3), sellaisena kuin se on viimeksi muutettuna komission päätöksellä 98/80/EY(4), liitteessä II. Tämä direktiivi kumottiin, ja se korvataan puitedirektiivillä 25 päivästä heinäkuuta 2003. (3) Tällä päätöksellä turvataan oikeusperustan jatkuvuus kiinteiden yhteyksien vähimmäisvalikoiman osalta, jotta puitedirektiivin ja yleispalveludirektiivin asiaa koskevat säännökset voidaan panna täytäntöön. Tässä päätöksessä kiinteiden yhteyksien vähimmäisvalikoimalla tarkoitetaan samaa kuin direktiivissä 92/44/ETY lukuun ottamatta sitä, että viittaukset eurooppalaisiin telealan standardeihin (European Telecommunication Standard, ETS) on korvattu viittauksilla eurooppalaisiin standardeihin (European Standard, EN), kuten Euroopan telealan standardointilaitoksessa sovittiin vuonna 2001. Aikaisempien ETS-standardien mukaisten kiinteiden yhteyksien olisi kuitenkin katsottava olevan kiinteiden yhteyksien vähimmäisvalikoimaa koskevien vaatimusten mukaisia. (4) Tässä päätöksessä määritetään ominaisuuksiltaan yhdenmukaistettujen kiinteiden yhteyksien vähimmäisvalikoima ja siihen liittyvät standardit, ja ne ovat puitedirektiivin 2002/21/EY 17 artiklan mukaisesti julkaistun standardiluettelon erottamaton osa. Standardiluettelon nykyinen versio, joka sisältää ainoastaan vapaaehtoisesti noudatettavia standardeja, julkaistiin Euroopan yhteisöjen virallisessa lehdessä joulukuussa 2002(5). Menettelyjä ja oikeusvaikutusta koskevien eroavaisuuksien vuoksi on aiheellista erottaa ne standardiluettelon luvut, joissa lueteltujen standardien noudattaminen on pakollista ja jotka sisältyvät tähän päätökseen, niistä luvuista, joissa lueteltujen standardien noudattaminen on vapaaehtoista. (5) Tässä päätöksessä säädetyt toimenpiteet ovat viestintäkomitean lausunnon mukaiset, ON PÄÄTTÄNYT SEURAAVAA: Ainoa artikla Ominaisuuksiltaan yhdenmukaistettujen kiinteiden yhteyksien vähimmäisvalikoima ja siihen liittyvät standardit luetellaan liitteessä. Tehty Brysselissä 24 päivänä heinäkuuta 2003. Komission puolesta Erkki Liikanen Komission jäsen (1) EYVL L 108, 24.4.2002, s. 51. (2) EYVL L 108, 24.4.2002, s. 33. (3) EYVL L 165, 19.6.1992, s. 27. (4) EYVL L 14, 20.1.1998, s. 27. (5) EYVL C 331, 31.12.2002, s. 32. LIITE LUETTELO STANDARDEISTA JA/TAI SPESIFIKAATIOISTA, JOITA SOVELLETAAN SÄHKÖISIIN VIESTINTÄVERKKOIHIN JA -PALVELUIHIN SEKÄ NIIDEN LIITÄNNÄISTOIMINTOIHIN JA -PALVELUIHIN Pakolliset standardit Kiinteiden yhteyksien vähimmäisvalikoiman määrittäminen 1. Tarkoitus Tässä luettelossa määritetään direktiivin 2002/22/EY (yleispalveludirektiivi) 18 artiklassa tarkoitettu ominaisuuksiltaan yhdenmukaistettujen kiinteiden yhteyksien vähimmäisvalikoima ja siihen liittyvät standardit. Tämä luettelo on direktiivin 2002/21/EY (puitedirektiivi) 17 artiklassa tarkoitetun standardiluettelon erottamaton osa. Tämä luettelo on lisäys Euroopan yhteisöjen virallisessa lehdessä joulukuussa 2002(1) julkaistuun luetteloon standardeista ja/tai spesifikaatioista, joita sovelletaan sähköisiin viestintäverkkoihin ja -palveluihin sekä niiden liitännäistoimintoihin ja -palveluihin. 2. Tekniset standardit Tässä luettelossa mainitut standardit ovat ETSIn nykyisen dokumenttiluokittelun mukaisia ETSIn julkaisuja. ETSIn säännöstön(2) mukaan nämä julkaisut luokitellaan seuraavasti: Eurooppalainen standardi (televiestintäsarja), EN: Normatiivisia säännöksiä sisältävä ETSIn julkaisu, jonka julkaiseminen on hyväksytty kansallisten standardointiorganisaatioiden ja/tai ETSIn kansallisten valtuuskuntien hyväksyntämenettelyssä ja jolla on toimenpidekieltoon ja kansalliseen voimaansaattamiseen liittyviä vaikutuksia. Yhdenmukaistettu standardi: EN-standardi (televiestintäsarja), jonka laatimistoimeksiannon ETSI on saanut Euroopan komissiolta direktiivin 98/48/EY (direktiivin 83/189/ETY viimeinen muutos) nojalla ja joka on laadittu ottaen huomioon uutta lähestymistapaa koskevan direktiivin olennaiset vaatimukset ja jonka viitetiedot on julkaistu Euroopan yhteisöjen virallisessa lehdessä. Tässä luettelossa mainittujen standardien versio on luettelon julkaisuajankohtana voimassa oleva standardin versio. 3. Osoitteita, joista mainittuja asiakirjoja on saatavilla ETSI Publication Office (ETSIn julkaisutoimisto)(3) >TAULUKON PAIKKA> 4. Viittaukset EU:n lainsäädäntöön Luettelossa viitataan seuraaviin säädöksiin, jotka löytyvät osoitteesta http://europa.eu.int/ information_society/topics/ telecoms/regulatory/index_en.htm - Euroopan parlamentin ja neuvoston direktiivi 2002/21/EY, annettu 7 päivänä helmikuuta 2002, sähköisten viestintäverkkojen ja -palvelujen yhteisestä sääntelyjärjestelmästä (puitedirektiivi) (EYVL L 108, 24.4.2002, s. 33). - Euroopan parlamentin ja neuvoston direktiivi 2002/22/EY yleispalvelusta ja käyttäjien oikeuksista sähköisten viestintäverkkojen ja -palvelujen alalla (yleispalveludirektiivi) (EYVL L 108, 24.4.2002, s. 51). Ominaisuuksiltaan yhdenmukaistettujen kiinteiden yhteyksien vähimmäisvalikoiman ja siihen liittyvien standardien määrittäminen ANALOGISET KIINTEÄT YHTEYDET >TAULUKON PAIKKA> DIGITAALISET KIINTEÄT YHTEYDET >TAULUKON PAIKKA> (1) EYVL C 331, 31.12.2002, s. 32. (2) Säännöstö löytyy osoitteesta http://portal.etsi.org/directives/ (3) ETSIn julkaisuja voi kopioida ETSI Publications Download Area -tietokannasta (http://pda.etsi.org/pda/ queryform.asp).